hy hy hy hy hy hy hy hy hy hy hy hy hy hy hy hy it hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy el hy hy en hy en hy en hy en hy en hy hy ru en hy hy hy hy hy hy hy hy hy hy hy hy hy hy hy hy hy en hy hy
Կարապետ Եղոյանի աշակերտներից Չարչօղլոնց Կարոյին երկրպագուները կնքել են «Կովկասի բլբուլ» մականունով: 1955 թվականին, Մոսկվայում կայացած Հայ մշակութային օրերի շրջանակում, նրա ելույթն ունկնդրել է աշխարհահռչակ կոմպոզիտոր Արամ Խաչատրյանը և բարձրանալով բեմ, հուզմունքով ասել. «Կարո, դուդուկիդ քաղցր ձայնով ու քո երաժշտությամբ ինձ ստիպում ես արտասվել»: Արամ Խաչատրյանն ի հիշատակ այդ օրվա իր տպավորության, «Կովկասի բլբուլին» իր պատվերով պատրաստված ոսկետառ մակագրությամբ դուդուկ է նվիրել:
Մի այլ ականավոր դուդուկահար, ՀՀ վաստակավոր արտիստ Մկրտիչ Մալխասյանը` «Մըկըլը», հանդես է եկել Խորհրդային Միության գրեթե բոլոր հանրապետություններում, Սփյուռքում: Անվանի դուդուկահարը ղեկավարել է Գյումրու մանկապատանեկան ստեղծագործության կենտրոնի ժողգործիքների համույթը: Այժմ նա ապրում և ստեղծագործում է ԱՄՆ-ում:
Մեկ այլ ճանաչված դուդուկահար Լևոն Մադոյանը մինչ 1926 թվականը սովորելով Գյումրիում բացված առաջին երաժշտական դպրոցում, շատ երիտասարդների պես, իր բախտը փորձել է այլ քաղաքներում: Բաքվում բժիշկ-երաժիշտ Ավանես Իոանեսյանի նվագախմբում կարծես գտավ իր տեղը, սակայն Գյումրին կանչում էր, վերադարձավ: Աշխատեց Հայֆիլհարմոնիայում, այնուհետ գործի անցավ Արամ Մերանգուլյանի անվան ժողգործիքների պետական անսամբլում: Իր աշակերտներից մեկի` Ժորա Սիմոնյանի (Չախալ Ժորայի) մասին ասել է. «Եթե մի օր նվագել չկարողացա, ցավ չէ, Ժորան ճիշտ և ճիշտ ինձ նման է նվագում»: Չախալ Ժորայի երաժշտության երկրպագուն է եղել նաև Հովհաննես Շիրազը և սիրել է լսել հատկապես Ավետիք Իսահակյանի խոսքերով գրված երաժշտական մեղեդիները:
«Իզվեստնի Արամայիսը», նույն ինքը` Արամայիս Աթոյանը, ուրախության խնջույքների և սգո արարողությունների մասնակցելու բազում հրավերքներ էր ստանում: Նա «իզվեստնի» էր դառել հենց դրանով:
Այս սերնդին 1950-ականներին փոխարինեցին նորերը` պահպանելով արվեստի իրենց վիճակված երաժշտական գործիքին վարպետորեն տիրապետողի ու Գյումրու ավանդույթների շարունակողների ինքնատիպությունը: Թերևս, ամբողջականության համար, այս թվարկումը լիարժեք չէ, բայց, այսուհանդերձ, հարգանաց հավաստիքով նշենք մի քանիսի անունները և թող ներեն նրանց ազգականները, որոնց անունները տեղ չգտան այս ցանկում.
Ժորա Սիմոնյան` Չախալ Ժորա,
Միսակ Սնդոյան` Սնդոյենց Միշիկ,
Կարուշ Տեր-Պետրոսյան` Ջումշուտի տղա,
Ալբերտ Գալստյան` Ջազի տղա,
Ահարոն Սիմոնյան` Գեղացի Արո,
Օնիկ Սիմոնյան` Կախեթի տղա Օնիկ,
Օնիկ Սարգսյան` Երկան Օնիկ,
Լևոն Բարսեղյան` Պուշկին Լևոն,
Սիմոն Հովսեփյան` Շուլուխչի Սիմոն,
Ռուբիկ Շուխյան` Թորջոնց Ռուբիկ,
Պետրոս Մինասյան` Չախալ Պետո,
Աշոտ Վարդիկյան` Գել Աշոտ,
Աղաս Ջուհարյան` Քոքոզ Աղաս…
… Լորո, Կոկոլ, Քոլոշ Միշա, Նեգր, Փեսա Գրիշ, Գմշո Կարուշ, Լոզոտ Սերոժ, Գոդի Արո, Թութուն Անդո և այլք: Շնորհառատ երաժիշտներ, երգիչներ ու դուդուկահարներ, ովքեր հպարտացել են իրենց մականուններով, ու մեր քաղաքն հենց այդպես է ճանաչել և ակնածել նրանց:
«Տիկնիկայինը կարողանում է ներթափանցել երեխայի ներաշխարհ»
Արթուր Ալեքսանյանը աշխարհի քառակի չեմպիոն
«Մեր թիմում ամեն մեկը պետք է փոփոխություն բերի եւ արդյունք ապահովի»
Երեք առաջնախաղ 157-րդ թատերաշրջանում
ՀՀ, Գյումրի, Իսահակյան փ., 76
(+374 312) 6 72 56
«Տիկնիկայինը կարողանում է ներթափանցել երեխայի ներաշխարհ»
Արթուր Ալեքսանյանը աշխարհի քառակի չեմպիոն
«Մեր թիմում ամեն մեկը պետք է փոփոխություն բերի եւ արդյունք ապահովի»
Երեք առաջնախաղ 157-րդ թատերաշրջանում
Մեջբերումներ անելիս ակտիվ հղումը shrjapat.am- ին պարտադիր է: Կայքում արտահայտված կարծիքները պարտադիր չէ, որ համընկնեն կայքի խմբագրության տեսակետի հետ:
Գովզդների բովանդակության համար կայքը պատասխանատվություն չի կրում: